**ΑΝΑΚΟΙΝΩΣΗ για την εξεταστική του Σεπτεμβρίου 2020**

Αγαπητές/οί καλημέρα,

Εύχομαι να είστε όλοι καλά και πάνω απ' όλα  υγιείς.

Παρακαλώ πολύ δείτε παρακάτω τη σχετική με την εξεταστική του Σεπτεμβρίου υπενθύμιση όσον αφορά τα μαθήματα: Τα Πολυμέσα στις Παραστατικές Τέχνες Ι: Φως και Εικόνα, Τα Πολυμέσα στις Παραστατικές Τέχνες ΙΙ με Έμφαση στη Βίντεο-Τέχνη και Performance Art, Το Ένδυμα στις Παραστατικές Τέχνες: Εισαγωγικές Έννοιες, Το Ένδυμα στις Παραστατικές Τέχνες Ι

**Τα Πολυμέσα στις Παραστατικές Τέχνες Ι: Φως και Εικόνα**

Στην εξεταστική του Σεπτεμβρίου δουλεύετε στο κείμενο «Ουρλιαχτό» του Άλλεν Γκίνσμπεργκ (“Howl” του Allen Ginsberg). Το αποτέλεσμα του έργου σας θα είναι βίντεο-εγκατάσταση ή εικαστική επιτέλεση σε περιβάλλον που εσείς έχετε επιλέξει, το οποίο θα μου στείλετε σε ψηφιακή μορφή (βίντεο) λόγω των ιδιαίτερων συνθηκών της πανδημίας. Παρακαλώ καταθέστε το έργο σας την Πέμπτη 24 Σεπτεμβρίου (ακριβώς όπως αναφέρεται στο πρόγραμμα της εξεταστικής) από τις 18.00-21.00. Στείλτε μου το έργο σας μέσω WeTransfer ή Google Drive δίνοντάς μου τον ανάλογο σύνδεσμο με μήνυμά σας μέσω της πλατφόρμας του eclass. Με αυτό τον τρόπο διασφαλίζουμε την απαραίτητη διαφάνεια για την εξεταστική μας. Παρακαλώ συμπεριλάβετε στην αποστολή σας τη Φόρμα Συμμετοχής φοιτητή στην εξ αποστάσεως εξέταση, την οποία θα βρείτε στο τέλος αυτής της ανάρτησης ή εναλλακτικά επισκεφτείτε τον σύνδεσμο αυτό:

<https://gdpr-form.uop.gr/lecturer/mycourses>

Για όποιες απορίες σας παρακαλώ στείλτε μου μήνυμα μέσω της πλατφόρμας του μαθήματός μας.

**Τα Πολυμέσα στις Παραστατικές Τέχνες ΙΙ με Έμφαση στη Βίντεο-Τέχνη και Performance Art**

Στην εξεταστική του Σεπτεμβρίου δουλεύετε στο κείμενο "Η τελευταία ηχογράφιση του Κραπ" του Σ. Μπέκετ ("Krapp's last tape" του Samuel Beckett). Το αποτέλεσμα του έργου σας θα είναι η δημιουργία βίντεο (όχι μεγαλύτερο των 10 λεπτών) που θα αποδίδει και θα ερμηνεύει το προαναφερόμενο κείμενο σε όρους εικαστικής επιτέλεσης. Σας παρακαλώ πολύ κοιτάξτε και πάλι τις σημειώσεις των μαθημάτων του εαρινού εξαμήνου οι οποίες μπορούν να σας χρησιμεύσουν ως πηγή έμπνευσης και γνώσης. Να θυμάστε ότι εργαζόμαστε και ασκούμαστε στον τομέα της εικαστικής επιτέλεσης και της βινεοτέχνης και όχι στο χώρο του κινηματογράφου και της ταινίας μικρού μήκους.

Παρακαλώ καταθέστε το έργο σας την Παρασκευή 25 Σεπτεμβρίου (ακριβώς όπως αναφέρεται στο πρόγραμμα της εξεταστικής) από τις 18.00-21.00. Στείλτε μου το έργο σας μέσω WeTransfer ή Google Drive δίνοντάς μου τον ανάλογο σύνδεσμο με μήνυμά σας μέσω της πλατφόρμας του eclass. Με αυτό τον τρόπο διασφαλίζουμε την απαραίτητη διαφάνεια για την εξεταστική μας. Παρακαλώ συμπεριλάβετε στην αποστολή σας τη Φόρμα Συμμετοχής φοιτητή στην εξ αποστάσεως εξέταση, την οποία θα βρείτε στο τέλος αυτής της ανάρτησης ή εναλλακτικά επισκεφτείτε τον σύνδεσμο αυτό:

<https://gdpr-form.uop.gr/lecturer/mycourses>

Για όποιες απορίες σας παρακαλώ στείλτε μου μήνυμα μέσω της πλατφόρμας του μαθήματός μας.

**Το Ένδυμα στις Παραστατικές Τέχνες: Εισαγωγικές Έννοιες**

Για την εξεταστική του Σεπτεμβρίου δουλεύετε στο κείμενο "Όνειρο θερινής νυχτός" του Ουίλιαμ Σαίξπηρ ("Midnight’s night dream" του William Shakespeare). Το τελικό αποτέλεσμα της εργασίας σας θα είναι η δημιουργία του Βιβλίου του Ενδυματολόγου (Book). Λεπτομερείς οδηγίες για τη δημιουργία του θα βρείτε στις σημειώσεις του μαθήματος στο eclass. Να θυμάστε ότι η ενδυματολογική σας πρόταση περιλαμβάνει μόνο τέσσερα κοστούμια χαρακτήρων (με τις αλλαγές τους). Παρακαλώ πολύ να έχετε παραπομπές όταν και όπου αντιγράφετε αυτολεξεί κείμενα ή έργα άλλων καλλιτεχνών διότι η λογοκλοπή δεν γίνεται αποδεκτή.

Παρακαλώ καταθέστε το έργο σας την Πέμπτη 24 Σεπτεμβρίου (ακριβώς όπως αναφέρεται στο πρόγραμμα της εξεταστικής) από τις 15.00-18.00. Στείλτε μου το Book σας μέσω της πλατφόρμας του eclass. Με αυτό τον τρόπο διασφαλίζουμε την απαραίτητη διαφάνεια για την εξεταστική μας. Παρακαλώ συμπεριλάβετε τη Φόρμα Συμμετοχής Φοιτητή στην εξ αποστάσεως εξέταση, την οποία θα βρείτε στο τέλος αυτής της ανάρτησης ή εναλλακτικά επισκεφτείτε τον σύνδεσμο αυτό:

<https://gdpr-form.uop.gr/lecturer/mycourses>

Για όποιες απορίες σας παρακαλώ στείλτε μου μήνυμα μέσω της πλατφόρμας του μαθήματός μας.

**Το Ένδυμα στις Παραστατικές Τέχνες Ι**

Για την εξεταστική του Σεπτεμβρίου δουλεύετε στο κείμενο "Μπαλκόνι" του Ζαν Ζενέ (“Le Balcon” του Jean Genet). Το τελικό αποτέλεσμα της εργασίας σας θα είναι η δημιουργία του Βιβλίου του Ενδυματολόγου (Book) χωρίς παράσταση, λόγω της ιδιαίτερης κατάστασης που βιώνουμε αυτό τον καιρό. Παρακαλώ πολύ να έχετε παραπομπές όταν και όπου αντιγράφετε αυτολεξεί κείμενα ή έργα άλλων καλλιτεχνών διότι η λογοκλοπή δεν γίνεται αποδεκτή.

Καταθέστε το έργο σας την Πέμπτη 24 Σεπτεμβρίου (ακριβώς όπως αναφέρεται στο πρόγραμμα της εξεταστικής) από τις 12.00-15.00. Στείλτε μου το Book σας μέσω της πλατφόρμας του eclass. Με αυτό τον τρόπο διασφαλίζουμε την απαραίτητη διαφάνεια για την εξεταστική μας. Παρακαλώ συμπεριλάβετε την Φόρμα Συμμετοχής Φοιτητή στην εξ αποστάσεως εξέταση, την οποία θα βρείτε στο τέλος αυτής της ανάρτησης ή εναλλακτικά επισκεφτείτε τον σύνδεσμο αυτό:

<https://gdpr-form.uop.gr/lecturer/mycourses>

Για όποιες απορίες σας παρακαλώ στείλτε μου μήνυμα μέσω της πλατφόρμας του μαθήματός μας.

Σας εύχομαι καλή επιτυχία,

Ε. Βογιατζάκη Κρουκόβσκι

**Φόρμα Συμμετοχής φοιτητή στην εξ αποστάσεως εξέταση**

|  |  |
| --- | --- |
| ΕΠΩΝΥΜΟ |  |
| ΟΝΟΜΑ |  |
| ΟΝΟΜΑ ΠΑΤΡΟΣ |  |
| ΑΡΙΘΜΟΣ ΜΗΤΡΩΟΥ |  |
| ΤΗΛΕΦΩΝΟ ΕΠΙΚΟΙΝΩΝΙΑΣ |  |
| ΔΙΕΥΘΥΝΣΗ ΚΑΤΟΙΚΙΑΣ |  |
| EMAIL |  |

Ο/Η κάτωθι υπογεγραμμέν….. φοιτ……. της Σχολής ………………………………………………………………………………… του τμήματος ……………………………. του Πανεπιστημίου Πελοποννήσου, δηλώνω ότι:

1. Τα ανωτέρω στοιχεία μου είναι ακριβή.

2. Αποδέχομαι τις διαδικασίες της εξ αποστάσεως εξέτασής μου, καθόλη τη διάρκεια της εξεταστικής περιόδου του εαρινού εξαμήνου του ακαδημαϊκού έτους 2019-2020, όπως αυτές καθορίζονται από τον εκάστοτε διδάσκοντα.

|  |  |
| --- | --- |
| ΝΑΙ |  |
| ΟΧΙ |  |

3. Υπό τους όρους και τις προϋποθέσεις, όπως αυτές περιγράφονται στο συνημμένο παράρτημα.

|  |  |
| --- | --- |
| Ο/Η ΔΗΛ………  (ονοματεπώνυμο - υπογραφή) | ΗΜΕΡΟΜΗΝΙΑ |

# ΠΑΡΑΡΤΗΜΑ ΕΞ ΑΠΟΣΤΑΣΕΩΣ ΕΞΕΤΑΣΗ ΦΟΙΤΗΤΩΝ

**Α. Προστασία Προσωπικών Δεδομένων**

Το Πανεπιστήμιο Πελοποννήσου όσον αφορά τις διαδικασίες της εξ αποστάσεως εξέτασης των φοιτητών, συνεχίζει να συμμορφούται στον Νέο Ευρωπαϊκό Κανονισμό Προστασίας Προσωπικών Δεδομένων 2016/679 και του νόμου 4624/2019, κατά τον ίδιο τρόπο με τις συμβατικές διαδικασίες εξετάσεων όπως γινόταν στο παρελθόν.

Δεδομένων των νέων συνθηκών και των μέτρων για τον κορονοϊό, και χωρίς κάποια σημαντική αλλαγή στη βασική φιλοσοφία της πολιτικής ασφαλείας του ιδρύματος, σημειώνεται:

1. Τα προσωπικά δεδομένα όπως το ονοματεπώνυμο, η ορθή διεύθυνση κατοικίας, ο τηλεφωνικός αριθμός επικοινωνίας, ο αριθμός μητρώου, η φωτογραφία και η ηλεκτρονική διεύθυνση των φοιτητών (email) αποτελούν αντικείμενο επεξεργασίας λόγω ακριβώς της φοιτητικής ιδιότητας και για κανέναν άλλον λόγο.
2. Η συλλογή, επεξεργασία και αποθήκευση των προσωπικών δεδομένων των φοιτητών γίνεται αυστηρά και μόνο για τους ακαδημαϊκούς σκοπούς του ιδρύματος και για κανέναν άλλον λόγο.
3. Η διάρκεια της αποθήκευσης των επικαιροποιημένων προσωπικών δεδομένων ισχύει αυστηρά και μόνο καθόσον ισχύει η φοιτητική ιδιότητα του υποκειμένου.
4. Το Πανεπιστήμιο Πελοποννήσου δεσμεύεται να προστατεύει και να σέβεται την ιδιωτικότητα των χρηστών των ηλεκτρονικών υπηρεσιών του, και συμμορφώνεται με το Γενικό Κανονισμό για την Προστασία Δεδομένων (Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016). Δεν αποκαλύπτει προσωπικά δεδομένα σε τρίτους και εφαρμόζει εύλογες πολιτικές και τεχνικά και οργανωτικά μέτρα, προκειμένου να προστατεύει τα προσωπικά δεδομένα των χρηστών.
5. Το Πανεπιστήμιο Πελοποννήσου:
   1. Δεν είναι υπεύθυνο για το περιεχόμενο που ανεβαίνει από τους φοιτητές κατά τις διαδικασίες της εξέτασης, συμπεριλαμβανομένων των συνδέσεων προς δικτυακούς τόπους τρίτων μερών, καθώς και για δραστηριότητες χρηστών. Τέτοιου είδους περιεχόμενο και δράσεις ούτε αφορούν ούτε αντιπροσωπεύουν το ίδρυμα.
   2. Δεν είναι υπεύθυνο για την απώλεια ή διαστρέβλωση των πληροφοριών που παρέχονται από τους φοιτητές κατά την ηλεκτρονική αλληλεπίδρασή τους με τις πλατφόρμες του ιδρύματος, σε περίπτωση μη συμμόρφωσής τους στις εκάστοτε απαιτήσεις όπως αυτές περιγράφονται και δίνονται από τον εκάστοτε διδάσκοντα ή τους τεχνικούς του ιδρύματος.
   3. Δεν φέρει ευθύνη για οποιαδήποτε αποτυχία ή καθυστέρηση κατά την διάρκεια των εξ αποστάσεως εξετάσεων στο βαθμό που η αποτυχία ή η καθυστέρηση έχει προκληθεί από περιστάσεις που δεν περιλαμβάνονται στο εύλογο πεδίο ελέγχου (φυσικά φαινόμενα ή καταστροφές, καταστάσεις έκτακτης ανάγκης ή τρομοκρατικές ενέργειες, κακόβουλη βλάβη, ατυχήματα ή συμμόρφωση με οποιοδήποτε εφαρμοστέο δίκαιο ή κρατική εντολή).
   4. Σε περίπτωση που η συμπεριφορά του χρήστη ή χρήση υπηρεσίας του δικτύου αντίκειται στους νόμους ή τους κανόνες χρήσης της υπηρεσίας οι σχετικές πληροφορίες θα διαβιβάζονται στην αρμόδια σύμφωνα με το νόμο αρχή ή αρχές εφόσον ζητηθούν από αυτές στα πλαίσια οποιασδήποτε έρευνας.
6. Σε κάθε φάση και μέχρι την ολοκλήρωση της διαδικασίας, ο φοιτητής έχει το δικαίωμα να αλλάξει γνώμη με νέα του αίτηση-φόρμα την οποία θα συμπληρώσει και επανυπογράψει, αποδεχόμενος τις διαδικασίες που προβλέπονται από το ίδρυμα σε αυτήν την περίπτωση.